stanford-oval/wikipedia huggingface dataset:
Sagi Muki

| Sagi Muki> שגיא מוקי |
| --- | --- |
 Muki kesä­kuussa 2019.
Henkilötiedot
Syntynyt: 17. toukokuuta 1992 (ikä 32) Netanya, Israel
Uran tiedot
Pituus:  180
Paino:  73, 81 kg
Laji:  judo
Valmentaja:  Oren Smadja
Aiheesta muualla
| Mitalit> Maa:   Israel.Miesten judo. Olympialaiset  | Mitalit> Maa:   Israel.Miesten judo. Olympialaiset  | Mitalit> Maa:   Israel.Miesten judo. Olympialaiset  | Maa:   Israel> Miesten judo. |
| --- | --- | --- | --- |
|  Pronssia | Tokio 2020 | sekajoukkue |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio 2019 | 81 kg |  |
|  Pronssia | Taškent 2022 | sekajoukkue |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | 73 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Tel Aviv 2018 | 81 kg |  |
|  Pronssia | Lissabon 2021 | 81 kg |  |
Sagi Muki (hepr. ‏שגיא מוקי‎; s. 17. toukokuuta 1992 Netanya) on israelilainen judon olympia­mitalisti sekä maailman- ja Euroopan-mestari.
Ura

Muki voitti 81 kilo­gramman painoluokan maailman­mestaruuden Tokiossa 2019 voitettuaan loppuottelussa Belgian Matthias Cassen. Bakun Euroopan kisoissa 2015 hän voitti kultaa 73 kilogramman sarjassa kukistettuaan loppuottelussa georgialaisen Nugzar Tatalašvilin. Hän voitti 81 kilogramman sarjan Euroopan-mestaruuden Tel Avivissa 2018, jossa voitti finaalissa belgialaisen Sami Chouchin. Hän saavutti samassa sarjassa EM-pronssia Lissabonissa 2021. Budapestin EM-kilpailuissa 2013 ja Astanan MM-kilpailuissa 2015 hän oli 73 kilogramman painoluokassa seitsemäs. Hän sai alle 20-vuotiaiden EM-kilpailuissa pronssia 2011. Hän sijoittui viidenneksi Rio de Janeiron olympialaisissa 2016.
Vuodelle 2021 siirretyissä Tokion olympialaisissa Muki oli mukana Israelin judo­joukkueessa, joka voitti sekajoukkuekilpailun pronssia. Hän osallistui myös 81 kilogramman sarjaan, jossa hän sijoittui yhdeksänneksi. Hän saavutti Taškentin MM-kilpailuissa 2022 pronssia sekajoukkuekilpailussa. Dohan MM-kilpailuissa 2023 ja Zagrebin EM-kilpailuissa 2024 hän oli 81-kiloisissa viides.
Muki on saavuttanut Masters-, Grand Slam- ja Grand Prix -kilpailuissa yhdeksän turnausvoittoa, viisi kakkossijaa ja kahdeksan kolmossijaa. Maailmancupeissa ja Continental Open -kilpailuissa hänellä on kolme turnausvoittoa, yksi kakkossija ja kaksi kolmossijaa. Hän on voittanut aikuisten sarjassa kaksi Israelin-mestaruutta.
Mukia valmentaa Oren Smadja.
Aiheesta muualla

Kuvia tai muita tiedostoja aiheesta Sagi Muki Wikimedia Commonsissa
Sagi Muki International Judo Federation (englanniksi)
Sagi Muki Sports Reference. Arkistoitu 17.4.2020. (englanniksi)
Muki Euroopan kisojen finaalissa 2015.
SB Hirvensalo

SB Hirvensalo on turkulainen salibandyn erikoisseura, joka kuuluu Hirvensalon Heittoon. 
Kaudella 2021-2022 seurassa oli 101 lisenssipelaajaa..
Kaudella 2022-2023 miesten edustusjoukkue pelaa 2. divisioonassa ja M2-joukkue 5. divisioonassa. Pojissa on joukkueet ikäluokissa P16, P18 ja P22. Tytöissä ei ole joukkueita. Lisäksi seuralla on aikuisten harrasteryhmiä.
Saint Lucian kreoli

| Saint Lucian kreoli |
| --- | --- |
Oma nimi:  kwéyòl, patwa
Tiedot
Alue:   Saint Lucia
Puhujia:  160 000 (2001)
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  Kreolikielet
Kieliryhmä:  Ranskan kreolit
ISO 639-3:  acf
 Ohje 
Saint Lucian kreoli (omakielinen nimi kwéyòl) on ranskaan perustuva kreolikieli, jota puhutaan pääsääntöisesti Saint Lucialla. Sen lähimipia sukulaiskieliä ovat mm. Guadeloupen kreoli ja Louisianan kreoli.. Kielellä on noin 160 000 puhujaa. Noin 75 % saintlucialaisista puhuu sitä äidinkielenään.
Kieltä kirjoitetaan latinalaisilla aakkosilla. Uusi testamentti käännettiin kreoliksi vuonna 1999.
Erona sukulaiskieliinsä Saint Lucian kreolissa on enemmän lainasanoja englannista. Englanti on Saint Lucian ainoa virallinen kieli, mutta kreolin ei katsota olevan uhattuna.
Fonologia > Konsonantit

|  | Labiaali | Alveolaari | Postalveolaari | Palataali | Velaari | Glottaali |
| --- | --- | --- | --- | --- | --- | --- |
| Nasaali | m | n |  |  | ŋ |  |
| Klusiili | p | b | t | d |  |  | k | g |  |
| Affrikaatta |  |  | t͡ʃ | d͡ʒ |  |  |  |
| Frikatiivi | f | v | s | z | ʃ | ʒ  |  |  | h |
| Approksimantti |  | l | ɹ | j | w |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Puoliavoin | ɛ |  | ɔ |
| Avoin |  | a |  |
Puolisuppeat vokaalit sekä [a] voivat esiintyä myös nasaalisina.
Lähde:
Sanasto

Esimerkkilauseita kreoliksi:
| Suomeksi | Kreoliksi |
| --- | --- |
Menen kouluun.: Mwen ka alé lékol.
Olen lihavan kuten isänikin.: Mwen gwo mem kò papa mwen.
Emme ole koskaan nähneet sitä.: Nou pa janmen wé sa.
Minulla on kuumetta.: Mwen ni la fyév.
Sara Isaković

| Mitalit | Mitalit | Mitalit |  |
| --- | --- | --- | --- |
|  Sara Isaković vuonna 2007. |  Sara Isaković vuonna 2007. |  Sara Isaković vuonna 2007. |  |
Maa:   Slovenia
Naisten uinti
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | 200 m vapaauinti |  |
| Pitkän radan EM-kilpailut  | Pitkän radan EM-kilpailut  | Pitkän radan EM-kilpailut  |  |
|  Kultaa | Eindhoven 2008 | 200 m vapaauinti |  |
|  Pronssia | Debrecen 2012 | 4 × 200 m vapaauinti |  |
Sara Isaković (s. 9. kesäkuuta 1988 Bled, Jugoslavia) on slovenialainen kilpauimari, 200 metrin vapaauinnin olympiamitalisti.
Isaković sijoittui viidenneksi 200 metrin vapaauinnissa Montréalin MM-kilpailuissa 2005. Melbournen MM-kilpailuissa 2007 hän oli 200 metrin perhosuinnissa seitsemäs ja saavutti samana vuonna Bangkokin universiadeissa hopeaa 200 metrin vapaauinnissa ja pronssia 200 metrin perhosuinnissa.
Isaković voitti 200 metrin vapaauinnin Euroopan mestaruuden Eindhovenissa 2008 ajalla 1.57,45. Pekingin olympialaisissa hän saavutti samalla matkalla hopeaa. Federica Pellegrini voitti kultaa uudella maailmanennätysajalla 1.54,82 ja myös Isakovićin uima Slovenian ennätys 1.54,97 rikkoi entisen maailmanennätyksen. Kyseessä oli Slovenian ensimmäinen olympiamitali uinnissa. Belgradin universiadeissa 2009 hän voitti kultaa 200 metrin vapaauinnissa. Debrecenin EM-kilpailuissa 2012 hän ui avausosuuden Slovenian pronssijoukkueessa 4 × 200 metrin vapaauintiviestissä.
Isaković edusti PK Žito Gorenjka Radovljica -seuraa ja häntä valmensi Miha Potočnik.
Sam S. Shubert

Sam Shubert.
Samuel S. Shubert (1877–1905) oli yhdysvaltalainen teatterituottaja ja teatterinomistaja. Hän syntyi juutalaiseen perheeseen Liettuassa, josta perhe pakeni pogromeita Yhdysvaltoihin Samin ollessa nuori. Hän aloitti teatteriuransa 1800-luvun lopulla Syracusessa, New Yorkissa, veljiensä Lee Shubertin ja Jacob J. Shubertin kanssa. Hän eteni vähitellen teatterinomistajaksi ja manageriksi ja auttoi myös veljiään pääsemään alkuun teatterialalla. Vuonna 1900 he siirsivät toimintansa New Yorkin kaupunkiin.
Sam Shubert kuoli vuonna 1905 junaonnettomuudessa lähellä Harrisburgia. Hänen veljensä jatkoivat yhdessä aloitettua liiketoimintaa ja nousivat vähitellen Broadwayn vaikutusvaltaisimpien nimien joukkoon. Vuonna 1913 Lee ja Jacob rakensivat New Yorkiin Sam S. Shubert Theatreksi nimetyn teatterin, joka on yhä Shubert-organisaation päätoimipaikka.
Salvador Durán

| Salvador Durán |
| --- | --- |
 Durán vuonna 2016
Henkilötiedot
Syntynyt: 6. toukokuuta 1985 (ikä 39) México, Meksiko
Kansalaisuus:   Meksiko
Formula E -ura
Auton numero:  77
Entiset tallit:  Amlin Aguri (2014-2015, 2016)  Trulli (2015)
Kilpailuja:  13 (12 starttia)
Pisteitä:  13
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
Ensimmäinen ePrix:  Uruguayn ePrix 2014
Viimeisin kausi:  2015–2016
Viimeisin sijoitus:  22. (0p)
Salvador Durán Sánchez (s. 6. toukokuuta 1985, México, Meksiko) on meksikolainen autourheilija. Hän on entinen Formula E -sarjan kuljettaja.  Hän kilpaili kaudella 2014–2015 Amlin Aguri tallissa. Kaudeksi 2015–2016 hän siirtyi Trulli GP -talliin, mutta Trulli GP ei lopulta pystynyt osallistumaan kauteen, joten Duran palasi Amlin Agurille kolmeen osakilpailuun.
Salvador Duran vuonna 2008 Silverstonessa
Formula E -tilastot

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | Amlin Aguri | BEI   | PUT   | PDE Kesk. | BNA DSQ | MIA 10 | LBH Kesk. | MON Kesk. | BER 17 | MOS 6 | LON 17 | LON 8 | 13 | 21. |
| 2015–16 | Trulli | BEI DNA | PUT   | PDE   |  |  |  |  |  |  |  |  | 0 | 22. |
| 2015–16 | Team Aguri |  |  |  | BNA Kesk. | MEX 15 | LBH 14 | PAR   | BER   | LON   | LON   |  | 0 | 22. |
*  Kausi käynnissä.
Salemin piirikunta (New Jersey)

Salemin piirikunta (engl. Salem County) on Yhdysvaltojen New Jerseyn osavaltiossa sijaitseva piirikunta. Sen väkiluku oli 64 837 vuonna 2020. Piirikunnan hallintokeskus on Salemin kaupunki ja suurin kunta on Pennsville Township. Piirikunta on perustettu 1694.
Aiheesta muualla

Kuvia tai muita tiedostoja aiheesta Salemin piirikunta (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Russian Roulette (Acceptin albumi)

| Russian Roulette Accept |
| --- | --- | --- |

Studioalbumin tiedot
 Äänitetty : lokakuussa 1985 – tammikuussa 1986, Dierks-Studios, Stommeln
 Julkaistu: 21. huhtikuuta 1986
 Tuottaja(t): Accept
 Tyylilaji: heavy metal
 Kesto: 43.21
 Levy-yhtiö: Polydor Records
Listasijoitukset
  5.   9.   16.   23.   80.   114.
Acceptin muut julkaisut
| Kaizoku-Ban 1985 | Russian Roulette 1986 | Eat the Heat 1989 |
Russian Roulette on saksalaisen heavy metal -yhtye Acceptin vuonna 1986 julkaistu seitsemäs studioalbumi.
Kappaleet

T.V. War – 3.27
Monsterman – 3.25
Russian Roulette – 5.22
It's Hard to Find a Way – 4.19
Aiming High – 4.26
Heaven Is Hell – 7.12
Another Second to Be – 3.19
Walking in the Shadow – 4.27
Man Enough to Cry – 3.14
Stand Tight – 4.05
Kokoonpano

Udo Dirkschneider – laulu
Jörg Fischer – kitara
Wolf Hoffmann – kitara
Peter Baltes – basso
Stefan Kaufmann – rummut
Aiheesta muualla

Russian Roulette (Acceptin albumi) Discogsissa. (englanniksi)
Albumi Russian Roulette (Acceptin albumi) Encyclopaedia Metallum -sivustolla (englanniksi)
Sam Rivers (basisti)

Sam Rivers
Samuel Robert "Sam" Rivers (s. 2. syyskuuta 1977 Jacksonville, Florida) on yhdysvaltalainen nu metal -muusikko. Hän on tullut tunnetuksi Limp Bizkit -yhtyeen basistina ja yhtenä sen perustajajäsenistä.
Limp Bizkitin rumpali John Otto on Sam Riversin serkku. Rivers on yhtyeen nuorin jäsen ja meni vuonna 2001 naimisiin tyttöystävänsä Kinter Atkinsin kanssa.
Rivers on Limp Bizkit -uransa ohella myös tuottanut muiden esittäjien levytyksiä.
Limp Bizkit
| --- | --- |
Studioalbumit:   Three Dollar Bill, Y’All$ (1997)  Significant Other (1999)  Chocolate Starfish and the Hot Dog Flavored Water (2000)  New Old Songs (remix-albumi, 2001)  Results May Vary (2003)  The Unquestionable Truth Part 1 (2005)  Greatest Hitz (kokoelma-albumi, 2005)  Gold Cobra (2011)  Limp Bizkit Still Sucks (2021) 
Livealbumit:   Rock Im Park 2001 (2008) 
Kokoelmat:   Greatest Hitz (2005)  Collected (2008)  Icon (2011) 
Videografia:   Limp Bizkit Kick Some @ss (1999)  Greatest Videoz (2005)  Rock Im Park 2001 (2008) 
EP:t:   The Unquestionable Truth (Part 1) (2005) 
Singlet:   Counterfeit (1997)  Faith (1998)  Nookie (1999)  N 2gether Now (1999)  Re-Arranged (2000)  Break Stuff (2000)  Take a Look Around (2000)  My Generation (2000)  Rollin' (2000)  My Way (2001)  Boiler (2001)  Eat You Alive (2003)  Behind Blue Eyes (2003)  Home Sweet Home/Bittersweet Symphony (2005)  Shotgun (2011)  Ready to Go (2013)  Endless Slaughter (feat. Lil Wayne) (2014)  Dad Vibes (2021) 
Promosinglet:   Nobody Loves Me (1997)  Sour (1998)  Faith (1998)  Crushed (1999)  It's Like. That Y'all (2000)  Getcha Groove On (feat. Xzibit) (2000)  Crack Addict (2003)  Phenomenon (2003)  Build a Bridge (2004)  The Truth (2005)  Why Try (2010)  Walking Away (2010)  Gold Cobra (2011)  Thieves (2013)
Saarlouisin piirikunta

Saarlouisin piirikunta (saks. Landkreis Saarlouis, [zaːrˈlʊɪ]) on piirikunta Saksan Saarlandin osavaltiossa. Piirikunnan pinta-ala on 459,05 neliökilometriä ja väkiluku 195 201 asukasta. Pääkaupunki on Saarlouis.
Saarlouisin piirikunta on Saarlandin toiseksi väkirikkain piirikunta Regionalverband Saarbrückenin jälkeen. Se kattaa osavaltion lounais- ja keskiosan.

Saarlandin piirikunnat ja kaupunkipiirit
Merzig-Wadern
Neunkirchen
Regionalverband Saarbrücken
Saarlouis
Saarpfalz-Kreis
St. Wendel
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Saarlouis
Saarnakivi

Saarnakivi voi tarkoittaa seuraavia:
Saarnakivi, siirtolohkare Tammelassa
Saarnakivi, siirtolohkare Mietoisilla Mynämäessä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saarnakivi”, voi hakea sivunnimihaulla, laajalla sivunnimihaulla tai tekstihaulla.
Saarnaaja

Saarnaaja karibialaisessa kirkossa.
Saarnaaja on henkilö, joka pitää saarnan eli uskonnollisen puheen. Saarnaaja voi olla pappi tai maallikko. Esimerkiksi Suomen herätysliikkeissä on satoja maallikkosaarnaajia. Saarnaajia sanotaan myös "puhujiksi" varsinkin lestadiolaisuuden piirissä.
Saarnaajan kirja eli Saarnaaja on yksi Raamatun Vanhan testamentin viisauskirjoista. Se on Vanhan testamentin nuorimpia kirjoja, eikä sen mukaan ottaminen ollut itsestäänselvyys, sillä sitä sävytti kreikkalainen filosofia.
Kingdom: Legendary War

| Kingdom: Legendary War> 킹덤: 엠넷 프로그램 |
| --- | --- |
Tyyli:  musiikki   viihde  tosi-tv
Kestoaika:  90–120 min
Pääosissa:  Juontajat: TVXQ Kilpailijat: BtoB Ikon SF9 The Boyz Stray Kids Ateez
Alkuperämaa:   Korean tasavalta
Alkuperäiskieli:  korea
Verkko:   Mnet
Esitetty:  1. huhtikuuta 2021 – 3. kesäkuuta 2021
Jaksoja:  10
Tuotanto
Tuotantoyhtiö(t):  Mnet
Edeltäjä:  Queendom   Road to Kingdom
Aiheesta muualla
Virallinen sivusto
IMDb
Kingdom: Legendary War (kor. 킹덤: 레전더리 워, Kingdeom: Rejeondeori Wo) on televisiokanava Mnetin esittämä eteläkorealainen musiikkiohjelma. Se on Queendom -sarjan miespuolinen versio ja Road to Kingdomin jatko-osa. Ohjelma esitettiin Koreassa 1. huhtikuuta 2021–3. kesäkuuta 2021. Ohjelman lopullinen voittaja oli Stray Kids.
Tausta

Road to Kingdom toimi ohjelman preliminäärinä, jossa seitsemän ei-niin-tunnettua yhtyettä kilpaili paikastaan Kingdomissa. The Boyz voitti kilpailun, ja niin ikään sai paikan Kingdomista. Vuoden 2020 lopussa Mnet Asian Music Awardsissa ilmoitettiin, että Stray Kids ja Ateez oli valittu kilpailijoiksi.
Mnet ilmoitti tammikuussa 2021, että ohjelman juontajina toimisi TVXQ. Kuusi päivää sen jälkeen ilmoitettiin loput kilpailijat: Ikon, SF9 ja BtoB.
Mnetin YouTube-kanavan kautta pidettiin esittelykierros 23. helmikuuta. Kilpailijoiden tehtävänä oli esittää 100 sekunnin esitys.
Maaliskuussa Mnet julkaisi mainosposterit yhtyeistä. Jokainen yhtye piti esityksen M Countdownissa 18. maaliskuuta.
Kilpailijat

BTOB (vain BTOB 4U)
Ikon
SF9
The Boyz
Stray Kids
Ateez
Säännöt

Lopulliset sijoitukset perustuvat seuraaviin kriteereihin:
Yhtyeiden oma arvio (25%)
Asiantuntijoiden äänet (25%)
Yleisöäänet (40%)
Esitysten katselukerrat (10%)
Säännöt > Esittelykierros - 100 sekunnin esitys

Kaikki kuusi yhtyettä esittivät jostakin suositusta kappaleestaan (kappaleen tuli olla voittanut 1. sija musiikkiohjelmassa) 100 sekunnin esityksen.
Esitysten järjestystä ei päätetty etukäteen, vaan järjestys päätettiin vastan paikan päällä. Ensimmäinen esiintyjän valitsi Ikon, joka esiintyi viimeisenä. Sen jälkeen edellinen esiintyjä valitsi aina seuraavan esiintyjän.
Esittelykierros esitettiin aikaisemmin Mnetin YouTube-kanavalla helmikuussa. Yleisö sai äänestää Whosfan -sovelluksen kautta kolme suosikkiaan.
Kierroksen voittaja saa 1000 pistettä ja oikeuden päättää seuraavien esitysten järjestyksen.
Säännöt > Ensimmäinen kierros - To The World

Kaikki kuusi yhtyettä esittävät jonkin suosituista kappaleistaan, mutta lavaesityksen on poikettava alkuperäisestä.
Äänestysaika on 15.–18. huhtikuuta. Yleisö äänestää jälleen Whosfan -sovelluksen kautta kolme suosikkiaan.
Kierroksen voittaja saa 20 000 pistettä.
Säännöt > Toinen kierros - Re-Born

Kaikki kuusi yhtyettä esittää jonkin toisen yhtyeen kappaleen, ja tekee siitä oman version.
Äänestysaika on 29. huhtikuuta–2. toukokuuta. Yleisö äänestää jälleen Whosfan -sovelluksen kautta kolme suosikkiaan.
Kierroksen voittaja saa 20 000 pistettä.
Säännöt > Kolmas kierros - No Limits

Kolmas kierros sisältää kaksi osaa. Ensimmäisessä osassa kilpailevat yhtyeet jaetaan kahteen ryhmään, jossa kumpaakin ryhmään kuuluu kolme yhtyettä. Ryhmät jakavat jäsenensä rap-, laulu- ja tanssitiimeihin. Jokainen tiimi esittää oman esityksensä ensimmäisessä osassa. Jokainen voittajatiimi ansaitsee 5000 pistettä, joten jaossa on yhteensä 15 000 pistettä.
Toisessa osassa yhtyeet esiintyvät tavalliseen tapaan. Kierroksen voittaja saa 25 000 pistettä. Yhtyeet voivat kuitenkin omassa arviossa äänestää vain kahta yhtyettä, kun edellisillä kierroksilla on voinut äänestää kolmea.
No Limits -kierroksella ei ole tarkkoja sääntöjä nimensä mukaisesti.
Säännöt > Finaali - Who Is The King?

Kaikki kuusi yhtyettä tuottavat uuden kappaleen finaalikierrosta varten. Kappaleet julkaistaan 28. toukokuuta digitaalisesti.
Ruotsin alueet

Alue (ruots. region, aiemmin ruots. landsting, suom. myös maakäräjät tai maakäräjäkunta) on seututason poliittinen toimielin, joka toimii Ruotsin lääneissä. Aluehallinnolla on kunnallinen verotusoikeus, ja ne vastaavat tietyistä yhteiskunnallisista tehtävistä, joista tärkein on terveydenhuolto. Alueet huolehtivat myös kulttuurista, seudullisesta joukkoliikenteestä ja aluesuunnittelusta. Ne ovat eräänlaisia alueellisen tason toissijaisia kuntia, niin sanottuja sekundäärikuntia. Aluetta johtaa suorilla kansanvaaleilla valittu aluevaltuusto. Nykyään Ruotsissa on 20 aluetta.
Gotlannin lääniä lukuun ottamatta kaikissa lääneissä on aluehallinto. Saarella on vain Gotlannin kunta, joka huolehtii myös niistä tehtävistä, jotka muutoin kuuluisivat aluehallinnolle. Vuosina 1997 ja 1998 useamman läänin fuusiossa syntyneiden Länsi-Götanmaan ja Skånen läänien aluehallintoja on kutsuttu vuodesta 1999 asti alueiksi, joten vuoteen 2018 asti samaa organisaatiota kutsuttiin läänistä riippuen kahdella eri nimellä: osaa maakäräjiksi ja osaa alueiksi. Vuoden 2019 alusta lähtien kaikkein viimeisimmätkin maakäräjä-nimiset aluehallinnot vaihtoivat nimensä alueiksi, ja maakäräjä-termi korvattiin alue-termillä myös lakiteksteissä vuoden 2020 alusta. Ruotsin hallitus päättää aluejaotuksesta.
Alueet ja lääninhallitukset ovat täysin eri toimijoita, joilla on eri tehtävät.
Historia

Maakäräjät tai maakuntakäräjät olivat Ruotsissa käytössä ensimmäisen kerran keskiajalla. Tuolloin maakunnan asioista päätettiin käräjillä. Käräjiä on käyty Ruotsin lisäksi myös Tanskassa ja Suomessa, joka keskiajalla oli osa Ruotsia. 1300-luvulta olevan Maunu Eerikinpojan maanlain mukaan maakäräjät tuli pitää neljä kertaa vuodessa ja niiden johtajana toimi laamanni. Myöhemmin maakäräjien merkitys pieneni. Myöhäiskeskiajalla maakäräjät kehittyivät kuninkaallisiksi ylituomioistuimiksi. Keskiaikaisten maakäräjien toiminta tuomioistuimina lakkasi, kun Tukholman hovioikeus perustettiin vuonna 1614.
Nykyaikaiset maakäräjät perustettiin vuonna 1862 annetuilla määräyksillä, jotka tulivat voimaan seuraavana vuonna. Niin jokainen lääni sai omat maakäräjät. Nimitystä landsting käytettiin aluksi maakäräjävaltuustosta ja itse maakäräjiä kutsuttiin maakäräjäkunniksi (ruots. landstingskommun). Jälkimmäinen termi on edelleen Ruotsin hallitusmuodossa.
Uudistuksen toteutumisen aikoihin oli vielä toiminnassa keskiajalle juurensa ulottava Jämtlandin maakäräjät. Jämtlandin maakäräjät teki tuolloin päätöksiä budjetista ja lopettamisensa aikoihin vastasi muun muassa liikenneasioista ja sairaanhoidosta. Uusiin Jämtlandin maakäräjiin tulivat mukaan lisäksi Härjedalen ja Jämtlandin lääniin kuuluneet Hälsinglandin osat.
Lainsäädäntö

Ruotsin kunnallislaissa (1991:900) säädetään maakäräjien toiminnasta. Terveys- ja sairaanhoitolaissa säädetään maakäräjien ja kuntien vastuusta terveyden- ja sairaanhoidossa. Maakäräjien toiminta rahoitetaan suurimmaksi osaksi maakäräjäveroilla. Lisäksi maakäräjät saavat tuloja potilasmaksuista ja palveluiden myynnistä. Valtio avustaa toimintaa yleisillä ja suunnatuilla valtionavustuksilla. Suurin osa maakäräjien budjetista menee terveyden- ja sairaanhoitoon sekä hammashuoltoon.
Poliittinen johto

Aluevaltuusto on korkein päättävä elin, joka valitaan aluevaaleissa.
Aluehallitus on korkein toimenpanoelin, jonka aluevaltuusto valitsee.
Alueneuvos ei varsinaisesti ole muodollinen arvonimi, mutta sillä tarkoitetaan käytännössä niitä aluehallituksen edustajia, jotka on valittu toimeensa kokopäiväisesti.
Luettelo maakäräjistä

Blekingen alue (K)
Gotlannin läänissä aluehallinnon tehtävistä vastaa Gotlannin kunta (I)
Gävleborgin alue (X)
Hallandin alue (N)
Itä-Götanmaan alue (E)
Jämtlandin alue (Z)
Jönköpingin alue (F)
Kalmarin alue (H)
Kronobergin alue (G)
Länsi-Götanmaan alue (O)
Norrbottenin alue (BD)
Skånen alue (M)
Södermanlandin alue (D)
Taalainmaan alue (nimenä oli Kopparbergin läänin maakäräjät vuosina 1863–1996) (W)
Tukholman alue (AB, vuoteen 1967 B)
Uppsalan alue (C)
Värmlannin alue (S)
Västerbottenin alue (AC)
Västernorrlandin alue (Y)
Västmanlandin alue (U)
Örebron alue (T)
Luettelo maakäräjistä > Historialliset maakäräjät

Gotlannin läänin maakäräjät lakkautettiin 1970 ja nykyään sen tehtävistä vastaa Gotlannin kunta
Göteborgin ja Bohusin läänin maakäräjät 1863–1984, myöhemmin Bohusin maakäräjät 1985–1998 (O, osaksi Länsi-Götanmaan läänin maakäräjiä vuonna 1999)
Kristianstadin läänin maakäräjät 1863–1998 (L, osaksi Skånen läänin maakäräjiä vuonna 1999)
Malmöhusin läänin maakäräjät 1863–1998 (M, osaksi Skånen läänin maakäräjiä vuonna 1999)
Kalmarin läänin eteläiset maakäräjät ja Kalmarin läänin pohjoiset maakäräjät 1863–1970 (Keskuspaikkana toimi Västervik, yhdistyi vuonna 1971 Kalmarin läänin eteläisten maakäräjien kanssa Kalmarin läänin maakäräjiksi, jonka keskuspaikaksi tuli Kalmar. Kalmarin läänin kahtiajaon taustalla oli vanha eturistiriita Kalmarin ja Västervikin kaupunkien välillä. Kalmarin läänin pohjoisten maakäräjien perustaminen oli kompromissi, koska Västervik halusi alun perin irrottautua kokonaan Kalmarin läänistä ja päästä itse uuden läänin hallintokaupungiksi.)
Skaraborgin läänin maakäräjät 1863–1998 (R, osaksi Länsi-Götanmaan läänin maakäräjiä vuonna 1999)
Älvsborgin läänin maakäräjät 1863–1998 (P, osaksi Länsi-Götanmaan läänin maakäräjiä vuonna 1999)